**Tuomas Timo Henrik Salmela** (s. 30. kesäkuuta 1995 Tornio) on suomalainen jääkiekkopuolustaja, joka pelaa SM-liigajoukkue Porin Ässissä. Hän toimii joukkueen varakapteenina.

Ura
---

Salmela aloitti jääkiekkoilun kuusivuotiaana Tornion IHC:ssä. Hän siirtyi juniorina myöhemmin naapurikaupunkiin Ruotsin Haaparannalle ja Asplöven HC:n junioreihin. Kaudella 2012–2013 Salmela teki paluun kasvattajaseuraansa TIHC:n, jossa hän debytoi miesten peleissä pelattuaan yhden Suomi-sarjaottelun. Kauden 2013–2014 Salmela vietti suurimmaksi osaksi Asplövenin ja Kalix HC:n J20-junioreiden yhdistelmäjoukkueessa, mutta hän pelasi myös neljä ottelua Asplövenin miesten joukkueessa Ruotsin toiseksi korkeimmalla sarjatasolla HockeyAllsvenskanissa. Kauden 2014–2015 Salmela pelasi suurimmaksi osaksi lainalla sarjatasoa alempana Kalix HC:n HockeyEttan-joukkueessa. Hän pelasi Asplövenissä 20 runkosarjaottelua ilman tehopisteitä. Huhtikuussa 2015 Salmela teki joukkueen kanssa kaksivuotisen jatkosopimuksen.

Edellisen kauden tapaan Salmela vietti kauden 2015–2016 suurimmaksi osaksi lainalla HockeyEttan-joukkue Kalix HC:ssä. Hän pelasi Asplövenissä 19 runkosarjaottelua tehopistein 1+1=2 ja kuusi playoff-ottelua tehopistein 2+4=6. Joukkue kuitenkin putosi kauden päätteeksi HockeyEttaniin. Kaudeksi 2016–2017 Salmela siirtyi vuoden mittaisella sopimuksella Mestis-joukkue Rovaniemen Kiekkoon. Siirron taustalla oli myös hänen varusmiespalveluksensa Jääkäriprikaatissa. Salmela oli joukkueen tehokkain puolustaja tehoilla 6+12=18, vaikka hän pelasi loukkaantumisten vuoksi vain 35 runkosarjaottelua.

Kesäkuussa 2017 Salmela teki RoKin kanssa vuoden mittaisen jatkosopimuksen. Samalla hän sopi siirtyvänsä loppukesäksi SM-liigajoukkue JYPin harjoitusvahvuuteen. Salmela solmi seuran kanssa myös option JYPiin siirtymisestä kahdelle seuraavalle vuodelle kauden 2017–2018 jälkeen. Hän teki joukkueessa miesten pääsarjadebyyttinsä Mestarien liigassa 25. elokuuta 2017 sveitsiläistä EV Zugia vastaan. Salmela merkittiin JYPin seitsemänneksi puolustajaksi ja hän sai ottelussa jääaikaa 6.21 minuuttia. SM-liigadebyyttinsä Salmela teki runkosarjan avauskierroksella 8. syyskuuta 2017 Helsingin IFK:ta vastaan, kun Juuso Vainio ja Nolan Yonkman olivat sivussa. Hänet merkittiin heti JYPin ykköspuolustajapariin Mikko Kaltevan viereen. Salmela sai ottelussa jääaikaa 10.51 minuuttia. Hän keräsi myös yhden syöttöpisteen oltuaan kakkossyöttäjänä Robert Rooban tekemään maaliin. Salmela keräsi ottelusta teholukeman +3. Hän pelasi JYPissä kauden aikana yhdeksän runkosarja- ja viisi CHL-ottelua tehden yhden syöttöpisteen. Salmela voitti CHL:n mestaruuden. Hän pelasi suurimman osan kaudestaan RoKissa, jossa Salmela pelasi kauden loppuun. Hän oli joukkueen tehokkain puolustaja tehoilla 4+12=16. Salmela voitti myös RoKin sisäisen tehotilaston lukemalla +5.

JYP ei käyttänyt Salmelan sopimuksessa ollutta optiota, vaan hän siirtyi kaudeksi 2018–2019 vuoden mittaisella sopimuksella Tampereen Ilveksen SM-liigajoukkueeseen. Hän teki liigauransa avausmaalin 12. lokakuuta 2018 tasavajaalla vieraissa Vaasan Sportia vastaan. Kaikkiaan Salmelan varsinainen tulokaskausi SM-liigassa toi 52 runkosarjaottelussa tehot 1+12=13 ja seitsemässä playoff-ottelussa yhden syöttöpisteen. Tammikuussa 2019 Salmela teki Ilveksen kanssa vuoden mittaisen jatkosopimuksen. Helmikuussa 2020 hän teki seuran kanssa 1+1-vuotisen jatkosopimuksen. Helmikuun 2021 lopulla seura käutti Salmelan sopimuksessa olleen option ja teki vuoden mittaisen jatkosopimuksen hänen kanssaan. Jo saman vuoden kesäkuussa Salmelan sopimusta jatkettiin kahdella vuodella kevääseen 2024 saakka. Hän voitti kauden 2021–2022 päätteeksi SM-pronssia.

Alkukauden 2022–2023 Salmela oli sivussa edellisenä keväänä tulleen loukkaantumisen vuoksi. Hän palasi kaukaloihin lokakuussa 2022. Saman kuun lopulla Salmela joutui sivuun, kun hän blokkasi HIFK:n Julius Nättisen laukauksen ja sai kiekon kasvoihinsa. Salmela palasi peleihin kasvovamman ja sairastelun jälkeen noin kuukautta myöhemmin marraskuun lopulla. Hän voitti kauden päätteeksi SM-pronssia.

Toukokuussa 2023 Ilves tiedotti, että Salmelan sopimus kauden 2023–2024 osalta on purettu yhteisymmärryksessä. Jo samana päivänä Salmelan ilmoitettiin siirtyvän vuoden mittaisella sopimuksella Porin Ässiin. Hänet nimettiin joukkueen varakapteeniksi. Joulukuussa 2023 Salmela teki Ässien kanssa vuoden mittaisen jatkosopimuksen.

Pelityyli
---------

Salmelan aiemman seuran JYPin silloisen urheilutoimenjohtaja Jukka Holtarin mukaan hän on aktiivinen, kookas ja monipuolinen yleispuolustaja, joka muistuttaa olemukseltaan ja pelityyliltään hänen kanssaan JYPissä pelannutta Mikko Kaltevaa.

Muuta
-----

Salmela valmistui ylioppilaaksi Tornion yhteislyseon lukiosta keväällä 2014. Vuonna 2017 hänet valittiin Lapin ammattikorkeakouluun opiskelemaan liikunnanohjaaksi.

Salmelan isä Petri on raviohjastaja ja ravivalmentaja.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | TIHC | Suomi-sarja | 1 | 0 | 1 | 1 | 0 | – | – | – | – | – |
| 2013–2014 | Asplöven HC | Allsvenskan | 4 | 0 | 0 | 0 | 4 | – | – | – | – | – |
| 2014–2015 | Asplöven HC | Allsvenskan | 20 | 0 | 0 | 0 | 0 | – | – | – | – | – |
|  | Kalix HC | HockeyEttan | 25 | 1 | 3 | 4 | 20 | – | – | – | – | – |
| 2015–2016 | Asplöven HC | Allsvenskan | 19 | 1 | 1 | 2 | 8 | – | – | – | – | – |
|  | Kalix HC | HockeyEttan | 32 | 4 | 2 | 6 | 12 | – | – | – | – | – |
| 2016–2017 | RoKi | Mestis | 35 | 6 | 12 | 18 | 32 | – | – | – | – | – |
| 2017–2018 | RoKi | Mestis | 40 | 4 | 12 | 16 | 28 | – | – | – | – | – |
|  | JYP | SM-liiga | 9 | 0 | 1 | 1 | 10 | – | – | – | – | – |
| 2018–2019 | Ilves | SM-liiga | 52 | 1 | 12 | 13 | 44 | 7 | 0 | 1 | 1 | 2 |
| 2019–2020 | Ilves | SM-liiga | 50 | 3 | 6 | 9 | 20 | – | – | – | – | – |
|  | KOOVEE | Mestis | 2 | 0 | 1 | 1 | 12 | – | – | – | – | – |
| 2020–2021 | Ilves | SM-liiga | 53 | 2 | 7 | 9 | 26 | 5 | 1 | 0 | 1 | 2 |
| 2021–2022 | Ilves | SM-liiga | 49 | 2 | 4 | 6 | 65 | 14 | 0 | 0 | 0 | 6 |
| 2022–2023 | Ilves | SM-liiga | 34 | 1 | 2 | 3 | 8 | 6 | 0 | 1 | 1 | 8 |
| 2023–2024 | Ässät **(A)** | SM-liiga | 49 | 1 | 8 | 9 | 38 | – | – | – | – | – |
| 7 kautta | yhteensä | SM-liiga | 296 | 10 | 40 | 50 | 211 | 32 | 1 | 2 | 3 | 18 |
| 3 kautta | yhteensä | Mestis | 77 | 10 | 25 | 35 | 72 | – | – | – | – | – |
| 3 kautta | yhteensä | Allsvenskan | 43 | 1 | 1 | 2 | 12 | – | – | – | – | – |

Lähteet
-------

* Tuomas Salmela The Internet Hockey Databasessa (englanniksi)
* Tuomas Salmela Eurohockey-sivustolla (englanniksi)
* Tuomas Salmela *Elite Prospects*. Everysport Media Group AB.  (englanniksi)

### Viitteet

1. ↑  𝐓𝐡𝐞 𝐌𝐚𝐧. 𝐓𝐡𝐞 𝐌𝐲𝐭𝐡. 𝐓𝐡𝐞 𝐋𝐞𝐠𝐞𝐧𝐝. Ilves-puolustaja Tuomas Salmela täyttää tänään 27 vuotta – onnittelut, Horse! *Twitter*.  30.6.2022. @ilveshockey. Viitattu 15.1.2024.
2. 1 2  Suonsyrjä, Vesa: Mies Tornionjokilaaksosta hurmaa Tampereella *ilves.com*.  9.10.2018. Ilves-Hockey Oy. Viitattu 8.4.2019.
3. ↑  Lyytikäinen, Eerikki: Tornion Ove­tshkin löi al­ku­tah­dit, kun Ilves nousi sar­jas­sa nel­jän­nek­si *lapinkansa.fi*.  6.3.2020. LAHTI:  Kaleva365 Oy. Viitattu 24.3.2020.
4. 1 2  Tilastot - Tuomas Salmela *liiga.fi*. Jääkiekon SM-liiga Oy. Viitattu 13.10.2018.
5. 1 2  Syksyllä 2017 alkaviin tutkintokoulutuksiin valitut *lapinamk.fi*.  30.6.2017. Lapin AMK. Viitattu 24.3.2020.
6. 1 2 3 4 5 6 7  Tuomas Salmela *Elite Prospects*. Everysport Media Group AB.  (englanniksi)
7. ↑  Talang förlänger *asploven.com*.  8.4.2015. Asplöven HC.  Arkistoitu 26.8.2017. Viitattu 26.8.2017. (ruotsiksi)
8. ↑  RoKille nippu jatkajia ja uusi puolustaja Ruotsista *Jatkoaika.com*.  13.5.2016. Jatkoaika r.y. Viitattu 26.8.2017.
9. ↑  Elite Prospects - RoKi *eliteprospects.com*. Everysport Media Group AB. Viitattu 8.4.2019. (englanniksi)
10. 1 2 3  JYP, RoKi ja puolustaja Tuomas Salmela yhteistyöhön *jypliiga.fi*.  27.6.2017. JYP Jyväskylä Oy. Viitattu 26.8.2017.
11. ↑  Matches *championshockeyleague.com*.  25.8.2017. Champions Hockey League (CHL) AG. Viitattu 26.8.2017. (englanniksi)
12. ↑  Matches *championshockeyleague.com*.  25.8.2017. Champions Hockey League (CHL) AG. Viitattu 26.8.2017. (englanniksi)
13. ↑  JYPin takalinjoilla kaksi liigadebytanttia *Jatkoaika.com*.  8.9.2017. Jatkoaika r.y. Viitattu 8.9.2017.
14. ↑  Kokoonpanot *liiga.fi*.  8.9.2017. Jääkiekon SM-liiga Oy. Viitattu 8.9.2017.
15. ↑  Ottelutilastot *liiga.fi*.  8.9.2017. Jääkiekon SM-liiga Oy. Viitattu 8.9.2017.
16. ↑  Elite Prospects - RoKi *eliteprospects.com*. Everysport Media Group AB. Viitattu 8.4.2019. (englanniksi)
17. ↑  Hurmerinta, Eero: Ilvekselle uusia sopimuksia – Savilahti ja Leimu palaavat tupsukorviin *Jatkoaika.com*.  22.3.2018. Jatkoaika r.y. Viitattu 23.3.2018.
18. ↑  Otteluseuranta *liiga.fi*.  12.10.2018. Jääkiekon SM-liiga Oy. Viitattu 13.10.2018.
19. ↑  Seppä, Lassi: Ilves solmi jatkosopimuksia − Ikonen jatkaa Tampereella pitkään *Jatkoaika.com*.  22.1.2019. Jatkoaika r.y. Viitattu 23.1.2019.
20. ↑  Seppä, Lassi: Ilves solmi kolme jatkosopimusta − Timo Peltomaa aloittaa joukkueenjohtajana *Jatkoaika.com*.  7.2.2020. Jatkoaika r.y. Viitattu 9.2.2020.
21. ↑  Alahäivälä, Mikko: Tuomas Salmelan optio käytetty, Anssi Salmelalle loppukauden sopimus *ilves.com*.  26.2.2021. Ilves-Hockey Oy. Viitattu 28.2.2021.
22. ↑  Ilves Team Launch keskiviikkona 23.6 – uusia pelaajasopimuksia (päivitetty klo 14) *ilves.com*.  23.6.2021. Ilves-Hockey Oy. Viitattu 23.6.2021.
23. ↑  CHL-pelin taklaus toi Ilveksen Salmelalle pelikieltoa ja sakot *aamulehti.fi*.  13.10.2022. Alma Media Suomi Oy. Viitattu 16.6.2023.
24. ↑  Saarela, Anni: SM-liigassa hurja tilanne – Ilves-puolustaja putosi jäähän *iltalehti.fi*.  28.10.2022. Alma Media Suomi Oy. Viitattu 16.6.2023.
25. ↑  Aaltonen, Mikko: SM-liigassa hurja tilanne – Ilves-puolustaja putosi jäähän *kiakkoradio.fi*.  27.11.2022. Radio SUN Oy / Pirmediat -konserni.  Arkistoitu 16.6.2023. Viitattu 16.6.2023.
26. ↑  Tuomas Salmelan sopimus purettu *ilves.com*.  22.5.2023. Ilves-Hockey Oy. Viitattu 16.6.2023.
27. ↑  Joensuu, Jenni: Puolustaja Tuomas Salmela ensi kaudeksi Ässiin *yle.fi*.  22.5.2023. Yleisradio Oy. Viitattu 15.6.2023.
28. ↑  Ässien kapteenisto 2023 - 2024 *assat.com*.  24.8.2023. HC Ässät Pori Oy. Viitattu 25.8.2023.
29. ↑  Tuomas Salmela jatkaa Ässissä *assat.com*.  9.12.2023. HC Ässät Pori Oy. Viitattu 9.12.2023.
30. ↑  Tornion yhteislyseon lukion *kaleva.fi*.  16.5.2014. Kaleva365 Oy. Viitattu 24.3.2020.
31. 1 2  Lähdeniemi, Miika: Petri Salmela jahtaa yllätystä kahdessa maassa *maaseuduntulevaisuus.fi*.  9.3.2018. Viestilehdet Oy. Viitattu 24.3.2020.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl